# נר יהודה

## פרוש משניות לע"נ הק' יהודה אבנר הי"ד

## בן ר' צבי ואביגיל שיח'

### במברגר

נהרג עקדה"ש בליל ש"ק פר' שמות כ"ג טבת תשס"ג

#### על מסכת כתובות



##### לקט וערך דוד בן אא"מ ר' יצחק הלוי במברגר

קרני שומרון טל' 7929168 – 09

[dav\_bam@yahoo.com](mailto:dav_bam@yahoo.com)

מבוא

יתברך הבורא וישתבח היוצר שהאיר עיני בתורתו ועזרני וסיעני להשלים את קובץ

'נר יהודה' על מסכת כתובות

קבצתי בחוברת זו מה שעלה בידי ממשניות מסכת כתובות, בהן נחלקו שני מפרשי המשנה ר' עובדיה מברטנורא (רע"ב) ור' ישראל ליפשיץ (תפא"י) בפרושיהם על המשנה. מחלוקות אלו נובעות מהסתמכות על הגמרא וראשונים. ניסיתי למצוא את המקורות עליהם מבסס כל אחד את פרושו.

ר' עובדיה עלה מאיטליה בשנת ה' רמ"ח, וכנראה, שכאן סיים את פירושו הגדול למשנה. כמו כן כתב אגרות, בהם מתאר את נסיעתו לארץ הקודש מקומות שונים והחיים בארץ הקודש. רע"ב נקבר במערה בשיפולי הר, שאצל מעיין השלוח בירושלם.

ר' ישראל ליפשיץ, היה אב"ד בכמה קהילות חשובות. פירושו יצא לאור לראשונה ע"י הרב המחבר בדאנציג, בשנת ה' תר"ג, ושנית עם הרחבות הוספות וסכומים, ע"י בן המחבר, ר' ברוך יצחק ליפשיץ בהמבורג בשנת תרכ"ז.מאז הודפסו עוד מהדורות רבות של פרוש זה..

קובץ משניות זה יקרא בשם 'נר יהודה' לזכרון נשמת נכדי בכורי יהודה אבנר הי"ד "ילד שעשועים נכרים בו, פרחי החכמה והיראה, עליו יהמו מעי .כי אחרי נתנו ה' לנו ביום ראשון ז' מרחשון תשמ"ג, לקחו מאתנו בליל ש"ק פרשת שמות, כ"ג טבת תשס"ג, תנצב"ה א"ס."

יהודה אבנר הי"ד למד בישיבת בית ועד לתורה בעתניאל שב"עמק חברון".

בליל ש"ק לס' "ותרא אותו כי טוב הוא ותצפנהו" "זמן קדוש,ויקדש ויקרא, ולא הניחוהו בחיים לגמרה." פרצו שני מרצחים ישמעאלים ימ"ש לישיבה ורצחו אותו ועוד שלושה בחורים יקרים הי"ד.

לזכרו ולעלוי נשמתו חיברתי את החוברת הזו.

אסיים בתפילת ר' נחוניא בן הקנה " יהי רצון שלא יארע דבר תקלה על ידי, ולא אכשל בדבר הלכה, וישמחו בי חברי ... ואשמח בהם".

"שגיאות מי יבין מנסתרות נקני" הלכות הן כהררים התלויים בשערה, ומכיר אני את עצמי שבודאי לא עמדתי על כל פרטיהם ודקדוקיהם של כל המשניות האלו, לכן אבקש מכל מי שימצא דבר מה שיאירני ויעיר לי, על מנת לתקן את המעוות.

"ברכות אביך גברו" תודה וברכה לבני הרב בנימין שיח' שעבר על החוברת, העיר הערות חשובות והוסיף וציין מקורות בכל אשר יפנה יצליח.

ויהיו נא לרצון תורתנו ותפילתנו בעבור נשמת

הק' יהודה אבנר הי"ד

בן ר' צבי הלוי ואביגיל במברגר שיח'.

המובאות ברובן, הועתקו מ"תקליטור תורני" ומתקליטור "הספריה היהודית הממוחשבת".

נדפס בסיוע המועצה הדתית קרני שומרון

טבת תשע"ז

מ ס כ ת כ ת ו בו ת

משנה מסכת כתובות פרק א'משנה ג'.

הַגָּדוֹל שֶׁבָּא עַל הַקְּטַנָּה, וקטן שֶׁבָּא עַל הַגְּדוֹלָהּ, וּמֻכַּת עֵץ, כְּתֻבָּתָן מָאתַיִם, דִּבְרֵי רַבִּי מֵאִיר, וַחֲכָמִים אוֹמְרִים, מֻכַּת עֵץ, כְּתֻבָּתָהּ מָנֶה:

רע"ב: וקטן - פחות מבן תשע שאין ביאתו ביאה ובא על הגדולה:

תפא"י: (יד) שבא על הגדולה - ולא השיר בתוליה דאל"כ לא עדיף ממוכת עץ, ומה"ט בהנך ב' מודו רבנן מדלא הושרו בתוליה, דגם ברישא הרי בתוליה חוזרין:

פרש"י כתובות דף י"א ע"א:

וקטן - פחות מבן תשע שאמרו חכמים אין ביאתו ביאה ובא על הגדולה:

רמב"ם פהמ"ש:

הגדול שבא על הקטנה כו' – ואמרו בכאן גדול ר"ל בן תשע שנים ויום אחד כפי שיתבאר במסכת יבמות בכמה מקומות שביאתו ביאה והקטן שאין ביאתו ביאה מי שהוא פחות מאלה השנים ...

רמב"ם הלכות אישות פרק י"א הלכה ג':

מוכת עץ כתובתה מאה אפילו נשאת על מנת שהיא בתולה שלימה ונמצאת מוכת עץ כתובתה מאה קטנה מבת שלש שנים ולמטה שנבעלה אפילו בא עליה אדם גדול כתובתה מאתים סופה שתחזור בתולה כשאר הבתולות וכן גדולה שבא עליה קטן מבן תשע שנים ולמטה כתובתה מאתים כאילו לא נבעלה כלל שביאת בן תשע שנים ויום אחד ביאתו ביאה פחות מזה אין ביאתו ביאה:

טור אבן העזר סימן ס"ז:

... וקטן בן ט' שנים ויום אחד ולמטה שבא על הגדולה ונשאת כתובתה ר' שאין ביאתו ביאה עד שיהא בן ט' שנים ויום אחד ודוקא שלא השיר בתוליה אבל אם השיר בתוליה אין לה אלא מנה ...

בית יוסף:

קטנה – ... וקטן בו ט' שנים ויום אחד ולמטה שבא על הגדולה ונשאת כתובתה ק"ק וכו' שם במשנה ומ"ש דוקא שלא הסיר בתוליה אבל אם הסיר בתוליה אין לה אלא מנה כן כתבו בשם התוספות והרא"ש ...

שו"ע אבן העזר סימן ס"ז סעיף ד':

קטנה פחותה מבת ג' שנים ויום אחד שנבעלה אפילו בא עליה גדול כתובתה ר' וקטן פחות מבן ט' ויום אחד שבא על הגדולה כתובתה ר' ודוקא שלא הסיר בתוליה אבל אם הסיר בתוליה אין לה אלא מנה:

*סכום: רע"ב: פחות מתשע שנים אין ביאתו ביאה. = רש"י ורמב"ם.*

*תפא"י: פחות מתשע שנים אין ביאתו ביאה דוקא שלא הושרו בתוליה. = טור בית יוסף (בשם התוספות והרא"ש) וכן כתב בשו"ע.*

משנה מסכת כתובות פרק ב' משנה ב.

וּמוֹדֶה רַבִּי יְהוֹשֻׁעַ, בְּאוֹמֵר לַחֲבֵרוֹ שָדֶה זוֹ שֶׁל אָבִיךָ הָיְתָה וּלְקַחְתִּיהָ הֵימֶנּוּ, שֶׁהוּא נֶאֱמָן, שֶׁהַפֶּה שֶׁאָסַר הוּא הַפֶּה שֶׁהִתִּיר. וְאִם יֵשׁ עֵדִים שֶׁהִיא שֶׁל אָבִיו וְהוּא אוֹמֵר לְקַחְתִּיהָ הֵימֶנּוּ, אֵינוֹ נֶאֱמָן:

רע"ב: ומודה רבי יהושע - אף על גב דלעיל בפ"ק גבי היא אומרת משארסתני נאנסתי פליג רבי יהושע ארבן גמליאל ואמר דלא מהמנינן לאשה במאי דאמרה משארסתני נאנסתי ופסלה עצמה מן הכהונה במגו דאי בעיא אמרה מוכת עץ אני והיתה כשרה לכהונה. הני מילי היכא דאיכא איסור והיתר לפסול לכהונה או להכשיר, בהא פליג רבי יהושע ארבן גמליאל ואמר דלא מהימנינן לה במגו, אבל היכא דליכא איסור והיתר אלא דררא דממונא, כגון האומר לחבירו שדה זו של אביך היתה ולקחתיה ממנו, מודה ר' יהושע לר' גמליאל דבכהאי גונא מהימנינן ליה במגו דאי בעי אמר שלי היא ואמר של אביך היתה ולקחתיה ממנו נאמן:

תפא"י: (ט) שהפה שאסור הוא הפה שהתיר - דדוקא במשארסתני נאנסתי [פ"א מ"ו] דליכא מגו דשתקה, דהרי הבעל טוען עד שלא ארסתיך [רש"י], וגם היא בעצמה מודה שנמצא בה ריעותא, שלא מצא לה בתולים [כתוס'], להכי לא אמרינן מגו, דדלמא לא אסקי אדעתה למטען מוכת עץ אני, או דלמא ערומי קמערמה, [כב"מ ד"ד ב' וד"ח א', וכתובות ד"פ ע"א ודפ"ז ב'], מה שאין כן הכא דאין אדם תובעו, ואי נמי תובעו, אין ריעותא בפנינו, מודה ר"י דמהימן מגו דשתק, או לא היה של אביך מעולם, אבל אין לומר דטעמא דר"י הכא דנאמן, משום דמהני חזקת ממון כמו במשארסתני נאנסתי, דנ"ל דבמודה של אביך היתה, לא הו"ל חזקת ממון שפיר דקרקע בחזקת בעליה עומדת:

רמב"ם פהמ"ש:

ומודה ר' יהושע באומר לחבירו שדה זו כו' - אמרו מודה ר' יהושע ר"ל מודה לרבן גמליאל שחולק עליו בפרק הראשון במה שדומה לדין זה באמרו היא אומרת משארסתני נאנסתי, לפי שאינה נאמנת אליבא דר' יהושע אפי' שיש שם מיגו דיכולה למימר מוכת עץ אני וכשרה לכהונה וקאמר' נבעלתי דפסלה עצמה לכהונה נאמנת לומר משארסתני נאנסתי, אבל אינה נאמנת אליבא דר' יהושע לפי שהוא אינו מחייב הבעל בכתובה מטעם שהיא יכולה לומר מיגו במה שתלוי בדרך איסור והיתר לפי שפסולה לכהונה או כשרה לכהונה הוא איסור והיתר, אבל בכאן מודה ר' יהושע לפי דמיגו דהכא תלוי בנתינת ממון שהוא מיגו דיכול למימר שלי הוא וקאמר של אביך הוא ולקחתיה ממנו נאמן, ואם יש עדים שהיא של אביו אינו נאמן בתנאי שיהיה אכילת הפירות שתי שנים בחיי האב ושנה בחיי הבן שלא נשלמו לו שני חזקה בחיי האב ולכך אינו נאמן, לפי שהעיקר בידינו אין מחזיקין בנכסי קטן ואפילו הגדיל, ר"ל כ"ז שהתחיל שני חזקה והוא קטן, ואפילו נשאר זה המחזיק באכילת הפירות עד שנשלמו לו שני חזקה אחר שגדל הקטן אינה חזקה, וזה הוא שרצה להשמיענו:

פרש"י כתובות דף ט"ז ע"א:

שהפה שאסר - זה אינו יודע שהיתה של אביו אלא על פיו של זה ומה שאסר הרי התיר:

*סכום: בפרק ראשון (משנה ח') אומר ר' יהושע שאין הכלה נאמנת לומר 'משארסתני נאנסתי' ואילו כאן מודה ר' יהושע שאדם נאמן לומר שדה זו שלך היתה וקניתיה. משום הפה שאסר הוא הפה שהתיר.*

*רע"ב: סיבת ההבדל היא שבאסור והיתר אינה נאמנת ואילוו בממונות נאמנת 'בהפה שאסר הוא הפה שהתיר'. = רמב"ם*

*תפא"י: ההבדל הוא משום שבפרק ראשון הכלה מודה שאינה בתולה (הריעותא לפנינו) והיא באה לתבוע מאתתים זוז – אין לה נאמנות ואילו בשדה אין תובע אלא המחזיק בא מעצמו לומר שדה זו קניתי אותה. = רש"י*

*ועיין בתוספות..*

תוספות כתובות דף ט"ו ע"ב:

ומודה רבי יהושע באומר שדה כו' דנאמן - מתוך פירוש הקונט' משמע דדוקא כשאין הלה תובעו ונאמן במגו דאי בעי שתיק אבל אם תובעו אינו נאמן ואינו נראה דהא קתני סיפא ואם יש עדים כו' משמע דדוקא אם יש עדים שהיתה של אביו אינו נאמן אבל אם אין עדים אע"ג דהלה תובעו נאמן מגו דאי בעי אמר לא היתה של אביך מעולם מדלא נקט אם תובעו אינו נאמן ובגמרא נמי פריך וליתני שדה זו שלך היתה משמע דבהלה תובעו איירי ולכך משיב ודאי שלך היתה ולקחתיה ממך אבל אם לא תובעו אין שייך לומר שלך היתה כי מסתמא הוא יודע בעצמו דבר זה:

משנה מסכת כתובות פרק ב' משנה ו'.

שְׁתֵּי נָשִׁים שֶׁנִּשְׁבּוּ, זֹאת אוֹמֶרֶת נִשְׁבֵּיתִי וּטְהוֹרָה אָנִי, וְזֹאת אוֹמֶרֶת נִשְׁבֵּיתִי וּטְהוֹרָה אָנִי, אֵינָן נֶאֱמָנוֹת. וּבִזְמַן שֶׁהֵן מְעִידוֹת זוֹ אֶת זוֹ הֲרֵי אֵלּוּ נֶאֱמָנוֹת:

רע"ב הרי אלו נאמנות - דבשבויה הקלו להכשיר עד אחד ואפילו עבד ואפילו אשה ואפילו קטן מסיח לפי תומו.

תפא"י: (כח) הרי אלו נאמנות - דבשבוייה דמנוולא נפשה לגבי שבאי, לא חיישינן לגומלין, ומה"ט הכשירו גם כן גבה עדות אשה וקטן, אבל בעכו"ם מסיח לפי תומו יש פלוגתא [אה"ע ז'] :

רמב"ם פהמ"ש:

שתי נשים שנשבו זאת אומרת נשבתי וטהורה אני וזאת אומרת כו'. ענין אמרו שנשבו ר"ל שיש ידיעה ברורה בעדים שנשבו, ועם כל זה הם נאמנות והם מותרות כשהעידה כל אחת מהן על חבירתה שהיא טהורה, לפי שכשרים בעדות אשה שבויה שהיא טהורה אשה וקרוב וקטן המסיח לפי תומו ומתקיים העדות בשבויה שהיא טהורה כשיעיד העד הלזה שהוא לא פירש ממנה מזמן שנשבית עד שיצאת מרשות הכותים:

רמב"ם - הלכות איסורי ביאה פרק י"ח הלכה י"ז:-י"ח:

(י"ז) - השבויה שנפדית והיא בת ג' שנים ויום אחד או יתר אסורה לכהן מפני שהיא ספק זונה שמא נבעלה לעכו"ם ואם יש לה עד שלא נתייחד העכו"ם עמה הרי זו כשרה לכהונה ואפי' עבד או שפחה או קרוב נאמן לעדות זו ושתי שבויות שהעידה כל אחת מהן לחבירתה הרי אלו נאמנות הואיל ואיסור כל הספיקות כולן מדברי סופרים לפיכך הקלו בשבויה:

(י"ח) - וכן קטן שהיה מסיח לפי תומו נאמן מעשה באחד שנשבה הוא ואמו ובנה מסיח לפי תומו ואמר נשבינו לבין העכו"ם אני ואמי יצאתי לשאוב מים ודעתי על אמי ללקוט עצים ודעתי על אמי והשיאו אותה חכמים לכהן על פיו:

שו"ע אבן העזר סימן ז' סעיף ב':

אין הבעל נאמן להעיד באשתו השבויה שלא נטמאה שאין אדם מעיד לעצמה וכן שפחתה לא תעיד לה אבל שפחת בעלה מעידה לה ושפחתה שהיתה מסיחה לפי תומה נאמנת:

הגה: כותי פסול לעדות שבויה ואפילו מסיח לפי תומו אינו נאמן (הרא"ש כלל ל"ב) ויש מקילין במסיח לפי תומו (ריא"ז) וה"ה לעד מפי עד ומסיח לפי תומו לא מהני רק להקל אבל לא להחמיר (ר"ד כהן בית ח'):

פתחי תשובה אה"ז סימן ז' ס"ק ה':

ויש מקילין – רא"ז ובתשובת מהריק"ש סי' ל' הכריע כסברת הגאון וכן ראיתי להרדב"ז בתשובה כ"ו ... פסק כסברת הגאון וכתב דהכי נקטינן דדברי הגאונים דברי קבלה ועוד דבא"ז ובס' בשר ע"ג גמלים הביאו סברתו משמע דהלכתא היא ע"ש גם בתשובת מהר"ם אל שקר סימן ל"ה פסק כן ע"ש גם בתשובת כנסת יחזקאל ס"ס נ"ז הביא עובדה שהסכימו כל הרבנים וסמכו על דעת רב פלטני גאון דישמעאל מסל"ת נאמן בשבויה ע"ש וכן הסכים בס' ישועות יעקב סק"ד ע"ש.

באר היטב אה"ע סימן ז' ס"ק ט:

ויש מקילין – דמסיח לפי תומו בתשובת כנסת יחזקאל שאלה נ"ח הקשה ע"ז ע"ש.

*סכום: רע"ב אינו מזכיר דין עכו"ם מסל"ת אם נאמן להעיד לשבויה. = רמב"ם*

*תפא"י: עכו"ם מסל"ת מחלוקת.אם נאמן, =רמ"א , (בשם הרא"ש) אינו נאמן.*

*(בשם הריא"ז) יש מקילון במסל"ת להקל*

*בפתחי תשובה מביא הרבה דעות להקל.*

משנה מסכת כתובות פרק ב' משנה ז'.

וְכֵן שְׁנֵי אֲנָשִׁים זֶה אוֹמֵר כֹּהֵן אָנִי וְזֶה אוֹמֵר כֹּהֵן אָנִי, אֵינָן נֶאֱמָנִין. וּבִזְמַן שֶׁהֵן מְעִידִין זֶה אֶת זֶה, הֲרֵי אֵלּוּ נֶאֱמָנִין:

רע"ב אינן נאמנים - ליתן להם תרומה:

תפא"י: (לא) הרי אלו נאמנין - ובח"ל שאין תרומה נוהג, הבא ואומר כהן אני, נאמן לעלות לתורה ראשון ולישא כפיו [אה"ע ג'] , ואף דאיכא למיחש שיפדו בכורים על ידו, בזה לא נעשה איסור, דממון איתא בחזרה, ותו דגם שאר כהני בזה"ז רק כהני חזקה נינהו, וכל הני הפה שאסר התיר דפרקן, צריכי, דבשדה זו של אביך, קמ"ל אף שנהנה עי"ז, ובעדים שאמרו, אף שאין מוחזקים כשדה זו של אביך, וקמ"ל אף באשת איש, לאשמעינן דאף באיסורא אמרינן הפה שאסר וכו', וקמ"ל שבוייה, משום סיפא, דאם משנשאת באו עדים וכו', ובב' נשים שנשבו קמ"ל דלא חיישינן לגומלין, ובשני אנשים קמ"ל פלוגתא דר"י ורבנן:

רמב"ם - הלכות איסורי ביאה פרק כ' הלכה י"ג:

מי שבא בזמן הזה ואמר כהן אני אינו נאמן ואין מעלין אותו לכהונה על פי עצמו ולא יקרא בתורה ראשון ולא ישא את כפיו ולא יאכל בקדשי הגבול עד שיהיה לו עד אחד אבל אוסר עצמו בגרושה וזונה וחללה ואינו מטמא למתים ואם נשא או נטמא לוקה והנבעלת (לו) ספק חללה:

שו"ע אבן העזר סימן ג' סעיף א':

מי שבא בזמן הזה ואמר כהן אני אינו נאמן ואין מעלין אותו לכהונה על פי עצמו ולא יקרא בתורה ראשון ולא ישא את כפיו:

הגה: וי"א דנאמן לקרות בתורה ראשון ולישא את כפיו בזמן הזה שאין לנו תרומה דאורייתא שנחוש שמא יעלו אותו לתרומה (ב"י בשם הרמ"ך) וכן נוהגין האידנא בכל מקום שאין נוהגין בתרומה בזמן הזה וליכא למיחש למידי:

*סכום: רע"ב: הבא ואומר אני כהן אינו נאמן (ליתן לו תרומה). = רמב"ם ושו"ע.*

*תפא"י: הבא ואומר אני כהן, בזמן הזה,(שאין תרומה נוהגת) נאמן.לעלות לתורה ראשון ולישא כפיו = רמ"א.*

*הערה: רע"ב ותפא"י מדברים בשני נקודות שונות.*

רמב"ם הלכות איסורי ביאה פרק כ:

(יא) שנים שבאו למדינה זה אומר אני וחבירי כהן וזה אומר אני וחבירי כהן אע"פ שנראין כגומלין זה את זה הרי אלו נאמנין ושניהם בחזקת כהנים וכן עד שאמר ראיתי זה שנשא כפיו או שאכל בתרומה או שחלק על הגורן או שקרא בתורה ראשון וקרא אחריו לוי מחזיקין אותו בכהונה על פיו וכן אם העיד שזה קרא שני בתורה אחר כהן מחזיקין אותו בלויה:

(יד) ואם היה מסיח לפי תומו נאמן כיצד מעשה באחד שהיה מסיח לפי תומו ואמר זכור אני כשהייתי תינוק והייתי מורכב על כתיפו של אבי הוציאוני מבית הספר והפשיטוני כתנתי והטבילוני לאכול תרומה לערב וחביריי בודלין ממני והיו קוראין אותי יוחנן אוכל חלות והעלהו רבינו הקדוש לכהונה ע"פ עצמו:

*לפי הרמב"ם בהלכות י"א וי"ד אם יש עדות כל שהיא שהוא כהן, עד אחד (אפילו מעידים זה את זה) או משיח על פי תומו מחזקין אותו בכהונה.*

משנה מסכת כתובות פרק ב' משנה ח'.

רַבִּי יְהוּדָה אוֹמֵר, אֵין מַעֲלִין לַכְּהֻנָּה עַל פִּי עֵד אֶחָד. אָמַר רַבִּי אֶלְעָזָר, אֵימָתַי, בִּמְקוֹם שֶׁיֵּשׁ עוֹרְרִין. אֲבָל בִּמְקוֹם שֶׁאֵין עוֹרְרִין, מַעֲלִין לַכְּהֻנָּה עַל פִּי עֵד אֶחָד. רַבָּן שִׁמְעוֹן בֶּן גַּמְלִיאֵל אוֹמֵר מִשּׁוּם רַבִּי שִׁמְעוֹן בֶּן הַסְּגַן, מַעֲלִין לַכְּהֻנְּה עַל פִּי עֵד אֶחָד:

רע"ב: עוררין - שקורין עליו שם פסול. ואין ערעור פחות משנים:

תפא"י: (לג) עוררין קול, או ב' שאמרו שהוא חלל:

בבלי מסכת כתובות דף כ"ו ע"א ב':

האמר רבי יוחנן דברי הכל אין ערער פחות משנים אלא הכא במאי עסקינן דמוחזק לן באבוה דהאי דכהן הוא ונפק עליה קלא דבן גרושה או בן חלוצה הוא ואחתיניה ואתא עד אחד ואמר ידענא ביה דכהן הוא ואסקיניה ואתו בי תרי ואמרי בן גרושה ובן חלוצה הוא ואחתיניה ואתא עד אחד ואמר ידענא ביה דכהן הוא ודכולי עלמא מצטרפין לעדות

פרש"י:

ונפק עליה קלא - קול בעלמא ולא עדות:

תוספות:

אין ערער פחות משנים - לאפוקי חד דלא הוי ערער אבל קול נמי פוסל בתחלה בתרומה קודם שבא העד המכשיר:

רמב"ם פהמ"ש:

רבי יהודה אומר אין מעלין לכהונה על פי עד אחד כו' - עוררין חולקים ואומרים שהוא אינו כהן והעיקר אצלנו אין ערעור פחות משנים

# וכן נחלקו בזה עוד ראשונים

*סכום: רע"ב: ערעור הוא שני עדים = ר' יוחנן ורמב"ם*

# *תפא"י גם קול בלבד נחשב לערעור =תוספות*

לפי הגמרא יש פה שני מקרים רצופים, קודם בא קול ונפסל הכהן אח"כ בא עד אחד ובטל את הקול כלומר הוכשר הכהן ואח"כ באו שני עדים וערערו על הבטול ופסלו הכהן...

משנה מסכת כתובות פרק ד' משנה ד'.

הָאָב זַכַּאי בְבִתּוֹ בְּקִדּוּשֶׁיהָ בַּכֶּסֶף בַּשְּׁטָר וּבַבִּיאָה. וְזַכַּאי בִּמְצִיאָתָהּ וּבְמַעֲשֵׂה יָדֶיהָ וּבַהֲפָרַת נְדָרֶיהָ. וּמְקַבֵּל אֶת גִּטָּהּ. וְאֵינוֹ אוֹכֵל פֵּרוֹת בְּחַיֶּיהָ. נִשֵּׂאת, יָתֵר עָלָיו הַבַּעַל שֶׁאוֹכֵל פֵּרוֹת בְּחַיֶּיהָ, וְחַיָּב בִּמְזוֹנוֹתֶיהָ, בְּפִרְקוֹנָה, וּבִקְבוּרָתָהּ. רַבִּי יְהוּדָה אוֹמֵר, אֲפִלּוּ עָנִי שֶׁבְּיִשְׂרָאֵל, לֹא יִפְחוֹת מִשְּׁנֵי חֲלִילִים וּמְקוֹנֶנֶת:

1. ּבשְּׁטָר

רע"ב: בשטר ובביאה - שמקבל שטר קדושין עליה ומוסרה לביאה לשם קדושין למי שירצה, דכתיב והיתה, אתקוש הויות להדדי, מה כסף שהוא אחד מן ההויות, ברשות אביה, אף קדושי שטר וביאה ברשות אביה:

תפא"י: (כא) בשטר שהוא מקבל שטר קידושין שלה, וזוכה בו לצור ע"פ צלוחיתו:

פרש"י כתובות דף מ"ו ע"ב:

האב זכאי בבתו - בקטנות ובנערות:

בקידושיה בכסף - שכסף קידושיה שלו:

ובשטר - שאם קבל שטר אירוסין עליה הרי זו מקודשת:

בביאה - רשאי למוסרה לביאה לשם קידושין:

ירושלמי מסכת כתובות פרק ד' הלכה ו':

גמ' ניחא בכסף ובשטר האב זכאי בביאה תיפתר שאמר לו לכשתקנה לי בתך בביאה יהיה לך כסף זה.

קרבן העדה:

גמ' ופריך ניחא בכסף ובשטר שייך לשון האב זכאי שמקבל הכסף לעצמו ואף בשטר שייך זכייה לצור על פי צלוחיתו.

פני משה:

ניחא בכסף, ובשטר שייך שפיר האב זכאי שבשטר נמי ראוי לצור על פי צלוחית.

*סכום: רע"ב: קבלת השטר היא הקידושין (אינו מפרט מה היא זכותו בשטר) = רש"י*

*תפא"י: יש לשטר ערך ממוני שיכול לצורו על פי צלוחית. = ירושלמי.*

1. וּבַבִּיאָה.

רע"ב: מוסרה לביאה לשם קדושין למי שירצה.

תפא"י: (כב) ובביאה שמוסרה לביאה למי שירצה, וטובת הנאה שלו, מיהו במקדש בביאה צריכה שתהיה בת ג' שנים ויום א':

*סכום: רע"ב: מוסרה לקידושין בביאה למי שירצה (אינו מפרט מה היא זכותו) = רש"י*

*תפא"י: האב רשאי לקבל תשלום עבור מסירת בתו לקידושין בביאה. = ירושלמי.*

משנה מסכת כתובות פרק ד' משנה ו'.

הָאָב אֵינוֹ חַיָּב בִּמְזוֹנוֹת בִּתּוֹ. זֶה מִדְרָשׁ דָּרַשׁ רַבִּי אֶלְעָזָר בֶּן עֲזַרְיָה לִפְנֵי חֲכָמִים בַּכֶּרֶם בְּיַבְנֶה, הַבָּנִים יִירְשׁוּ וְהַבָּנוֹת יִזּוֹנוּ, מָה הַבָּנִים אֵינָן יוֹרְשִׁין אֶלָּא לְאַחַר מִיתַת הָאָב, אַף הַבָּנוֹת אֵינָן נִזּוֹנוֹת אֶלָּא לְאַחַר מִיתַת אֲבִיהֶן:

רע"ב: בכרם - על שם שהיו יושבים שורות שורות ככרם:

תפא"י: (לז) בכרם ביבנה - הבית המדרש שם נקרא כרם, מדהיו יושבים שם חכמי ישראל בקביעות, כגפנים נטועין שורות שורות, ומביניהן יוצא יין התורה משמח הלב:

רש"י כתובות דף מ"ט ע"א :

בכרם ביבנה - על שם שהיו יושבין שורות שורות ככרם:

רמב"ם פהמ"ש מסכת עדיות פרק ב' משנה ד':

כרם. שם לקבוץ החכמים שנתקבצו ביבנה, וזה לפי שהם דומים בישיבתם שורות שורות כשורות הכרם, והשם יתברך קרא כנסת ישראל כרם, שנאמר כרם היה לידידי:

*סכום: רע"ב: הישיבה ביבנה נקראת כרם על שם שהיו יושבים שורות שורות כגפנים בכרם = רש"י.*

*תפא"י: פרוש נוסף : הישיבה ביבנה נקראת כרם על שם שמשם יוצאת הוראת התורה המשמחת כיין = פהמ"ש.*

*במסכת סוטה (ט – ט) נקראו החכמים 'אשכולות'*

*רע"ב: נוטריון איש שהכל בו = רב יהודה*

*ושם תפא"י: פרוש ראשון כרע"ב.*

*פרוש שני: דבריהם כיין המשמח אנשים = פהמ"ש*

משנה מסכת כתובות פרק ד' משנה י'.

לֹא כָתַב לָהּ, בְּנִין דִּכְרִין דְּיִהְווֹן לִיכִי מִנַּאי אִינּוּן יִרְתוּן כְּסַף כְּתֻבְּתִיךְ יָתֵר עַל חוּלָקֵיהוֹן דְּעִם אֲחֵיהוֹן, חַיָּב שֶׁהוּא תְנַאי בֵּית דִּין:

רע"ב: יתר על חולקיהון דעם אחוהון - אם תמותי בחיי ואירשך יטלו בניך כתובתיך אחרי מותי כשיבואו לחלוק בנכסי עם בנים שיהיו לי מאשה אחרת. ונפקא מינה, כגון שכתובה של זו מרובה משל אחרת או שבני האשה אחרת מרובים מבניה של זאת וטוב לאלו שיטלו כתובת אמן ואפילו הכתובות שוות. ואין כתובת בנין דכרין נגבית אפילו בזמן הזה אלא ממקרקעי אבל לא ממטלטלי. ודוקא כשהניח האב שיעור שתי הכתובות ודינר יותר, אז יורשין הבנים כתובת בנין דכרין, הואיל ונשאר מקום לירושה של תורה, שאחר שיטול כל אחד מהבנים כתובת אמו נשאר דינר לחלוק ולירש בנכסי אביהן, אבל אם לא הניח האב אלא כשיעור ב' הכתובות או פחות מזה חולקים הנכסים בשוה ואין כתובת בנין דכרין נוהגת בהם:

תפא"י: (מד) שהוא תנאי בית דין - והאידנא אין נוהגין בכתובת בנין דכרין, מדעיקר התקנה היה רק כדי שירבו לתת נדוניא לבנות, ועכשיו כבר נותנין יותר ויותר מהראוי [קי"א ט"ז]:

רמב"ם הלכות אישות פרק ט"ז הלכה ז':

תקנו הגאונים בכל הישיבות שתהיה האשה גובה כתובתה אחרי מות בעלה אף מן המטלטלין כדרך שהתקינו לבעל חוב לגבות מן המלטלין ופשטה תקנה זו ברוב ישראל וכן שאר תנאי כתובה כולן ככתובה הן וישנן במטלטלין כבקרקע חוץ מכתובת בנין דכרין שלא מצאנו מנהג ירושתן פשוט בכל הישיבות לפיכך אני אומר מעמידין אותה על דין התלמוד שאין יורשין כתובת אמן אלא מן הקרקע

טור אבן העזר סימן קי"א:

.... ורבים מהגאונים כתבו שאין כתובת בנין דכרין עתה נוהג כלל שעיקר התקנה היתה כדי שיתן אדם לבתו כבנו ועכשיו נוהגים לתת להם יותר ויותר וכ"כ בעל העיטור ורבינו האי כתב שהיא נוהגת שאין לנו כח לבטל תקנת חכמים וכ"כ הרמב"ם וריב"א ור' שמשון כתבו שנוהגת אפי' במטלטלי דכיון דתיקון רבנן בתראי דכתובה נוהגת במטלטלין ה"ה כתובת בנין דכרין ור"י והרמ"ה כתבו ודאי כתובת בנין נהגו האידנא שאין לעקור תקנת חכמים אבל כיון שמרבים ליתן לבנות נעמידנה בחזקה דמעיקרא דוקא במקרקעי ולא במטלטלי ולענין מה שתקנו הגאונים דכתובה נגבית ממטלטלין לענין זה לא עשו כתובת בנין דכרין כתובה ולזה הסכים א"א הרא"ש ז"ל:

שו"ע אבן העזר סימן קי"א סימן ט"ז:

מי שצוה בשעת מיתה שלא ירשו בניו כתובת בנין דכרין אין שומעין לו:

הגה: אבל אם התנה כן בשעת נשואין תנאו קיים (טור) וי"א דאין כתובת בנין דכרין נוהגת האידנא דעיקר התקנה היתה כדי שיתן אדם לבתו כבנו ועכשיו נוהגין ליתן לבת יותר ויותר (ג"ז שם) וכן נוהגין במדינות אלו:

*סכום: רע"ב: כתובת בנין דכרין נוהגת בזמן הזה רק בקרקעות (למרות שהכתובה עצמה נגבית מזמן הזה גם ממטלטלים) = רבינו האי, רמב"ם, רא"ש ושו"ע.*

*תפא"י: : כתובת בנין דכרין אינה נוהגת בזמן הזה. = בעל העיטור ורמ"א*

משנה כתובות פרק ז' משנה ה'.

הַמַּדִּיר אֶת אִשְׁתּוֹ שֶּׁלֹּא תֵלֵךְ לְבֵית הָאֵבֶל אוֹ לְבֵית הַמִּשְׁתֶּה, יוֹצִיא וְיִתֵּן כְּתֻבָּה, מִפְּנֵי שֶׁנּוֹעֵל בְּפָנֶיהָ. וְאִם הָיָה טוֹעֵן מִשּׁוּם דָּבָר אַחֵר, רַשַּׁאי. אָמַר לָהּ, עַל מְנָת שֶׁתֹּאמְרִי לִפְלוֹנִי מַה שֶּׁאָמַרְתְּ לִי אוֹ מַה שֶּׁאָמַרְתִּי לָךְ אוֹ שֶׁתְּהֵא מְמַלְּאָה וּמְעָרָה לְאַשְׁפָּה, יוֹצִיא וְיִתֵּן כְּתֻבָּה:

רע"ב: שנועל בפניה - דלת של שמחה והסרת יגון. ולבית האבל נועל בפניה, שלמחר היא מתה ואין אדם סופדה:

תפא"י: (טז) מפני שנועל בפניה פתח של שמחה ונחמה שלא ישמח גם עמה שום אדם, ולא ישתתף בצערה:

תלמוד בבלי מסכת כתובות דף ע"א ע"ב, ודף ע"ב ע"א:

בשלמא לבית המשתה איכא נועל בפניה אלא לבית האבל מאי נועל בפניה איכא תנא למחר היא מתה ואין כל בריה סופדה ואיכא דאמרי אין כל בריה סופנה.

רש"י כתובות דף ע"ב ע"א :

סופנה - קוברה כשם שלא גמלה חסד כך לא יגמלו עמה:

רמב"ם יד החזקה - הלכות אישות פרק י"ג הלכה י"א:

... לפי שכל אשה יש לה לצאת ולילך לבית אביה לבקרו ולבית האבל ולבית המשתה לגמול חסד לרעותיה ולקרובותיה כדי שיבואו הם לה.

*סכום: רע"ב: מניעת אשה מללכת לבית האבל תגרום שבמותה לא יבואו לספדה. = גמרא*

*תפא"י: : מניעת אשה מללכת לבית האבל תגרום שבעת צרה בחייה לא יבואו לנחמה = רמב"ם.*

משנה מסכת כתובות פרק ז' משנה ט.

הָאִישׁ שֶׁנּוֹלְדוּ בוֹ מוּמִין, אֵין כּוֹפִין אוֹתוֹ לְהוֹצִיא. אָמַר רַבָּן שִׁמְעוֹן בֶּן גַּמְלִיאֵל, בַּמֶּה דְבָרִים אֲמוּרִים, בְּמוּמִין הַקְּטַנִּים. אֲבָל בְּמוּמִין הַגְּדוֹלִים, כּוֹפִין אוֹתוֹ לְהוֹצִיא:

רע"ב: מומין גדולים - נסמית עינו נקטעה ידו נשברה רגלו. ואין הלכה כרשב"ג, ואפילו במומין גדולים אין כופין אותו להוציא:

תפא"י: (מח) כופין אותו להוציא - ולא קיי"ל כן, מיהו בב' ידיו או רגליו או עיניו, י"א דכופין [קנ"ד]:

רמב"ם הלכות אישות פרק כ"ה הלכה י"א:

האיש שנולדו בו מומין אחר שנשא אפילו נקטעה ידו או רגלו או נסמית עינו ולא רצתה אשתו לישב עמו אין כופין אותו להוציא וליתן כתובה אלא אם רצת תשב ואם לא רצת תצא בלא כתובה כדין כל אשה מורדת אבל אם נולד לו ריח הפה או ריח החוטם או שחזר ללקט צואת כלבים או לחצוב נחשת מעיקרו או לעבד עורות כופין אותו להוציא וליתן כתובה ואם רצתה תשב עם בעלה:

קצור פסקי הרא"ש כתובות פרק ז' אות י"ח:

האיש שנולדו בו מומין לאחר שנשאה אין כופין אותו להוציא וכ"ש אם היו בו מומין קודם אפ' מומין גדולים כגון נסתמת עינו ונקטעה ידו ונחתכה רגלו וה"מ עין א' ויד אחת ורגל אחת אבל נסתמו ב' עיניו ונחתכו או נקטעו ב' ידיו ו רגליו כופון אותו להוציא וליתן כתובה.

שו"ע אבן העזר סימן קנ"ד סעיף ד':

האיש שנולד בו מומין אחר שנשא אפילו נקטעת ידו או רגלו או נסמית עינו ולא רצתה אשתו ליישב עמו אין כופין אותו להוציא וליתן כתובה אלא אם רצתה תשב ואם לא רצתה דינה כדין מורדת:

הגה:וי"א דכ"ז בידו או רגלו או עינו אחת אבל בב' ידיו וב' עיניו וב' רגליו כופין אותו להוציא (טור והרא"ש):

*סכום: רע"ב: אין הלכה כרשב"ג אפי' במומים גדולים אין כופין אותו להוציא. = רמב"ם ושו"ע.*

*תפא"י: בנסתמו שתי עינו או נקטעו שתי רגליו או ידיו כופין אותו להוציא. = רא"ש ורמ"א*

*הרע"ב נסתמת עין אחת או נקטעה רגל אחת זה מום גדול,ואין כופין לגרשה ואילו התפא"י ישראל מדבר על שתי עיניו או שתי רגליו. לא נאמרה דעת הרע"ב בשתי עיניו או שתי רגליו האם יודה לתפא"י ?*

משנה מסכת כתובות פרק ז משנה י'.

וְאֵלּוּ שֶׁכּוֹפִין אוֹתוֹ לְהוֹצִיא, מֻכֵּה שְׁחִין, וּבַעַל פּוֹלִיפוּס, וְהַמְקַמֵּץ, וְהַמְצָרֵף נְחֹשֶׁת, וְהַבֻּרְסִי, בֵּין שֶׁהָיוּ בָם עַד שֶׁלֹּא נִשְּׂאוּ וּבֵין מִשֶּׁנִּשְּׂאוּ נוֹלְדוּ. וְעַל כֻּלָּן אָמַר רַבִּי מֵאִיר, אַף עַל פִּי שֶׁהִתְנָה עִמָּהּ, יְכוֹלָהּ הִיא שֶׁתֹּאמַר, סְבוּרָה הָיִיתִי שֶׁאֲנִי יְכוֹלָהּ לְקַבֵּל, וְעַכְשָׁיו אֵינִי יְכוֹלָה לְקַבֵּל. וַחֲכָמִים אוֹמְרִים, מְקַבֶּלֶת הִיא עַל כָּרְחָהּ, חוּץ מִמֻּכֵּה שְׁחִין, מִפְּנֵי שֶׁמְּמַקַּתּוּ. מַעֲשֶׂה בְצִידוֹן בְּבֻרְסִי אֶחָד שֶׁמֵּת וְהָיָה לוֹ אָח בֻּרְסִי, אָמְרוּ חֲכָמִים, יְכוֹלָה הִיא שֶׁתֹּאמַר, לְאָחִיךָ הָיִיתִי יְכוֹלָה לְקַבֵּל, וּלְךָ אֵינִי יְכוֹלָה לְקַבֵּל:

רע"ב : בעל פוליפוס - ריח החוטם:

תפא"י: (נא) ובעל פוליפוס - ריח החוטם, ול"מ היה נ"ל שהוא החולי הנקרא בל"ר עפילעפסיא דהיינו חולי נופל:

רמב"ם פהמ"ש:

ואלו שכופין אותו להוציא - מוכה שחין ובעל פוליפוס והמקמץ והמצרף נחושת והבורסי כו' - מוכה שחין המצורע. בעל פוליפוס, סרחון האף. מקמץ, שמקבץ צואת הכלבים לעבד בו עורות. מצרף נחשת, המחצב נחשת ממחצב שלו. ובורסי, הוא מעבד העורות, והלכה כחכמים:

שו"ע אבן העזר סימן קנ"ד סעיף ה':

איש המשתטה מידי יום יום ואומרת אשתו אבי מחמת דחקו השיאני לו וסבורה הייתי לקבל ואי איפשי כי הוא מטורף וירא אני פן יהרגני בכעסו אין כופו אותו לגרש שאין כופין אלא באותם שאמרו חכמים:

הגה: מי שהוא נכפה י"א שאינו מום ואין כופין ע"ז לגרש ומ"מ אין כופין אותה שתהיה עמו הואיל ובאתה מחמת טענה (מרדכי פרק המדיר בשם ראבי"ה) וי"א דהוי מום באיש וכופין לגרש (הרא"ש כלל ע"ב):

בית שמואל אה"ע קנ"ד אות ט':

... משמע דאין סכנה בדבר אם משמשת עם בעל נכפה, דאם היה סכנה בדבר מהיכא תיתי לומר שאין כופין לפ"ז אם היה תנאי בדבר א"י לגרש אבל בתשובת הרא"ש כלל מ"ב מבואר שיש סכנה בדבר לכן אפי' תנאי לא מהני.

מלאכת שלמה:

....כתב רבינו אבי"ה דנכפה אינו מום גבי איש ואין בידינו לכפות בלא ראיה ...

*סכום: רע"ב: פוליפוס הוא ריח החותם. = רמב"ם.*

*.תפא"י: פירוש ראשון כרע"ב*

*פירוש שני פוליפוס הוא עפילעפסיא שהוא חולי נופל. = רא"ש ורמ"א.*

*ועיין במלאכת שלמה שכתב ר' אבי"ה שנכפה אינו מום.*

משנה מסכת כתובות פרק ח' משנה ב'.

רַבִּי שִׁמְעוֹן חוֹלֵק בֵּן נְכָסִים לִנְכָסִים. נְכָסִים הַיְדוּעִים לַבַּעַל, לֹא תִמְכּוֹר. וְאִם מָכְרָה וְנָתְנָה, בָּטֵל. שֶׁאֵינָן יְדוּעִים לַבַּעַל, לֹא תִמְכּוֹר. וְאִם מָכְרָה וְנָתְנָה, קַיָּם:

רע"ב: נכסים ידועים לבעל ונכסים שאין ידועים - אית דמפרשים נכסים ידועים, מקרקעי. ושאין ידועים, מטלטלי. ואית דאמרי, אלו ואלו ידועים הם. ואלו הם שאינם ידועים, כל שהיא יושבת כאן ונפלו לה נכסים במדינת הים. ופסק ההלכה, בין נכסים שנפלו לה עד שלא תתארס ובין שנפלו לה משנתארסה אם מכרה אותם אחר שנישאת הבעל מוציא מיד הלקוחות פירות בחייה וגוף הקרקע לאחר מיתתה. והלכה כר"ש שחולק בין נכסים הידועים לבעל לנכסים שאינם ידועים:

תפא"י: (יא) נכנסים הידועים לבעל - שידע שנפלו לה, ולרא"ש במצפה עליהן סגי:

תלמוד בבלי מסכת כתובות דף ע"ח ע"ב:

ר"ש חולק בין נכסים אלו הן ידועין ואלו הן שאינן ידועין אמר ר' יוסי ברבי חנינא ידועין מקרקעי שאינן ידועין מטלטלין ורבי יוחנן אמר אלו ואלו ידועין הן ואלו הן שאינן ידועין כל שיושבת כאן ונפלו לה נכסים במדינת הים תניא נמי הכי אלו הן שאינן ידועין כל שיושבת כאן ונפלו לה נכסים במדינת הים.

פרש"י:

ידועין - מקרקעי ועל מנת אותן נכסים נשאה לפיכך מכרה בטל שהיה מצפה שתפול לה אותה ירושה:

רא"ש כתובות פרק ח' אות א':

... לא היא (אלא) דתרוויהו בעינן נכסים שלא היה הבעל מצפה שיפלו לה בירושה כגון שמת מורישה במדינת הים ולא הכיר הבעל באותן מורישין או כיוצא בזה שהיו לאב נכסים ביד אחר ולא נתברר שהם של אביה עד אחר נישואין של זה וגם בעינן שלא נודעו לבעל בין נפילה למכירה דמיד שנידעו לבעל יש להם דין של נכסי מלוג ...

טור אבן העזר סימן צ':

... ואיזה הן שאין ידועים כגון שנפלה לה ירושה במדינת הים בין מקרקעי בין מטלטלי שאין הבעל מצפה לאותן נכסים כגון שמתו מורישיה במדינת הים ולא הכיר הבעל באותן המורישין וכיוצא בזה כגון שהיה לאביה נכסים ביד אחר ולא נתברר שהיו של אביה עד אחר נישואין גם זה לא נשאה על דעת אלו הנכסים וגם צריך שלא נודעו לבעל בין נפילה למכירה דמיד כשנודעו לבעל נעשו נכסי מלוג וכן הפירות שיחמצאו בידה מיד שיודעו לו יהיו נכסי מלוג וילקח בהן קרקע והוא אוכל פירות וכמו שהיא אינה יכולה למכור כך הוא אינו יכול למכור לבדו ואם מכר המכר בטל מיד ואפילו הוא יכול לערער עליו וכ"ש היא ולא מיבעיא נכסי מלוג שהן באחריותה שאינו יכול למוכרם אלא אפילו נכסי צאן ברזל שהם באחריותו.

רמב"ם - הלכות אישות פרק כ"ב הלכה ח':

במה דברים אמורים בנכסים הידועין לבעל אבל אם נפלו לה נכסים במדינה אחרת ולא ידע בהן הבעל ומכרה אותן מכרה קיים וכן ארוסה שמכרה קודם הנישואין מכרה קיים שאין לבעל בנכסי ארוסתו כלום עד שיכנוס:

*סכום: רע"ב: פירוש ראשון: נכסים ידועים הם מקרקעים ושלא ידועים הם מטלטלים. = ר' יוסי בר חנינא.*

*פירוש שני: נכסים ידועים הם גם מקרקעים וגם מטלטלים ואלו שאינם ידועים הם נכסים שנפלו לה במדינת הים. = ר' יוחנן ורמב"ם*

*תפא"י: נכסים ידועים שידוע לבעל שנפלו לה. ולדעת הרא"ש גם כאלה שהוא מצפה שיפלו לה. = וכן כתב הטו"ר כדעת אביו הרא"ש.*

משנה מסכת כתובות פרק ח' משנה ה.

נָפְלוּ לָהּ עֲבָדִים וּשְׁפָחוֹת זְקֵנִים, יִמָּכְרוּ וְיִלָּקַח בָּהֶן קַרְקַע וְהוּא אוֹכֵל פֵּרוֹת. רַבָּן שִׁמְעוֹן בֶּן גַּמְלִיאֵל אוֹמֵר, לֹא תִמְכּוֹר מִפְנֵי שֶׁהֵן שְׁבָח בֵּית אָבִיהָ. נָפְלוּ לָהּ זֵיתִים וּגְפָנִים זְקֵנִים, יִמָּכְרוּ לָעֵצִים וְיִלָּקַח בָּהֶן קַרְקַע וְהוּא אוֹכֵל פֵּרוֹת. רַבִּי יְהוּדָה אוֹמֵר, לֹא תִמְכּוֹר מִפְּנֵי שֶׁהֵן שְׁבָח בֵּית אָבִיהָ. הַמּוֹצִיא הוֹצָאוֹת עַל נִכְסֵי אִשְׁתּוֹ, הוֹצִיא הַרְבֵּה וְאָכַל קִמְעָא, קִמְעָא וְאָכַל הַרְבֵּה, מַה שֶּׁהוֹצִיא הוֹצִיא, מַה שֶּׁאָכַל אָכַל. הוֹצִיא וְלֹא אָכַל, יִשָּׁבַע כַּמָּה הוֹצִיא וְיִטּוֹל:

רע"ב: רבי יהודה אומר לא תמכור - והלכתא כוותיה:

תפא"י: (כט) רבי יהודה - [נ"ל כגי' הרא"ש דגריס בסיפא נמי רשב"ג, מדמקשי הש"ס לס"ד דבשדה שלה דוקא פליגי, ומקשה והרי עבדים דכשדה שאינה שלה דמי ופליגי, ואם איתא דגריס [בסיפא ר"י, גברא אגברא קרמית, ועי' תוי"ט]:

רמב"ם פהמ"ש:

נפלו לה עבדים ושפחות זקנים ימכרו וילקח בהן קרקע והוא אוכל פירות - והלכה כרשב"ג וכרבי יהודה:

הרי"ף כתובות דף ל"ח ע"ב:

מתני'. נפלו לה עבדים ושפחות זקנים ימכרו וילקח בהן קרקע והוא אוכל פירות, רשב"ג אומ' לא תמכור משו' שבח בית אביה, נפלו לה זתים וגפנים זקנים ימכרו לעצים וילקח בהן קרקע והוא אוכל פירות, רשב"ג אומר לא תמכור משום שבח בית אביה:

רא"ש כתובות פרק ח אות ח':

נפלו לה עבדים ושפחות זקנים, ימכרו וילקח בהן קרקע והוא אוכל פרות. פירוש אם הבעל רוצה למכרם כדי שיתקיים לה הקרן אין האשה יכולה לעקב אבל אין האשה לכוף את הבעל למכרם כדי שיתקיים לה הקרו רבן שמעון בן גמליאל אומר, לא תמכור מפני שהן שבח בית אביה. נפלו לה זיתים וגפנים זקנים, ימכרו לעצים וילקח בהן קרקע והוא אוכל פרות. רבי י שמעון בן גמליאל אומר, לא תמכור מפני שהן שבח בית אביה.

*סכום: רע"ב: גורס בסיפא ר' יהודה. = רמב"ם*

*תפא"י: גורס בסיפא רבן שמעון בן גמליאל. – רי"ף ורא"ש.*

*ועיין בתוסי"ט.*

משנה מסכת כתובות פרק ט' משנה ג'.

הִנִּיחַ פֵּרוֹת תְּלוּשִׁין מִן הַקַּרְקַע, כָּל הַקּוֹדֵם, זָכָה בָהֶן. זָכְתָה אִשָּׁה יוֹתֵר מִכְּתֻבָּתָהּ, וּבַעַל חוֹב יוֹתֵר עַל חוֹבוֹ, הַמּוֹתָר, רַבִּי טַרְפוֹן אוֹמֵר, יִנָּתְנוּ לַכּוֹשֵׁל שֶׁבָּהֶן. רַבִּי עֲקִיבָא אוֹמֵר, אֵין מְרַחֲמִין בַּדִּין אֶלָּא יִנָּתְנוּ לַיּוֹרְשִׁים, שֶׁכֻּלָּם צְרִיכִין שְׁבוּעָה וְאֵין הַיּוֹרְשִׁים צְרִיכִין שְׁבוּעָה:

רע"ב: המותר כו' ינתנו לכושל - זה בעל השטר שידו על התחתונה. ואם יבואו ליד היתומים שוב לא יוציאו מהם לא אשה ולא בעל חוב. והאידנא דנהיגי בכל בתי דינים שבישראל דמטלטלי דיתמי משעבדי לבעל חוב, מי שמת והניח מטלטלין והיה עליו בעל חוב וכתובת אשה, כל הקודם זכה בין בעל חוב מוקדם בין בעל חוב מאוחר, שאין דין קדימה במטלטלין. ואם לא קדם אחד מהם, יחלקו המטלטלין ביניהם, כדאמרינן לקמן בפרק מי שהיה נשוי:

תפא"י: (יב) ונתנו לכושל שבהן - לבעל שטר הכתובה או השטר חוב, דיד בעל השטר תמיד על התחתונה, ול"מ היה נ"ל דשניהן נקראו כושל נגד יורשים שלא הפסידו משלהן כלום, מה שאין כן כתובה וכ"ש מלוה הרי הפסידו ממה שראוי להם, ומיירי בשלא נודע לו קרקע, והכי קאמר ינתנו לאלו הכושלים דהרי אפילו אם יטריחו וימצאו שמכר קרקע, הרי אעפ"כ יהיה יד בעל השטר בענין הגביה על התחתונה:

תוסי"ט:

ינתנו לכושל - פירש הר"ב בעל השטר ר"ל שט"ח או שטר כתובה דשניהן כושל הן כנגד היתומים ולשון הר"ן לכושל שבהם כושל שבראיה או כתובת אשה משום חינא ע"כ ונראה שנתכוין לומר אם יש שני ב"ח וכתובת אשה וקדם אחד מהן ותפס יותר מחובו שינתנו לכושל שבהן למר כדאית ליה ולמר כדאית ליה:

*סכום: רע"ב: הכושל זה בעל השטר. (ולא פרט איזה שטר)*

*תפא"י: הכושל הוא בעל השטר אשה או בעל חוב.*

*אין כאן מחלוקת אלא שרע"ב כתב בסתם שטר ( בדרך כלל סתם שטר זה בעל חוב שטר של אשה נקרא כתובה) ואילו תפא"י פרט*

משנה מסכת כתובות פרק ט' משנה ו'.

הָלְכָה מִקֶּבֶר בַּעְלָהּ לְבֵית אָבִיהָ אוֹ שֶׁחָזְרָה לְבֵית חָמִיהָ וְלֹא נַעֲשֵׂית אַפּוֹטְרוֹפָּא, אֵין הַיּוֹרְשִׁין מַשְׁבִּיעִין אוֹתָהּ. וְאִם נַעֲשֵׂית אַפּוֹטְרוֹפָּא, הַיּוֹרְשִׁין מַשְׁבִּיעִין אוֹתָהּ עַל הֶעָתִיד לָבוֹא וְאֵין מַשְׁבִּיעִין אוֹתָהּ עַל מַה שֶּׁעָבָר:

רע"ב: הלכה מקבר בעלה - זו שפטרה בעלה מן השבועה:

תפא"י: (כה) הלכה מקבר בעלה לבית אביה - אמשנה ה' קאי, ור"ל הא דאמרן דכשפטרה גם יורשים לא ישביעוה, דוקא בהלכה מקבר וכו', וי"א דהכא מיירי בלא פטרה, ואפ"ה בהלכה מקבר וכו' לא ישביעוה יורשים על אפטרופסת שבחיי בעלה:

פרש"י כתובות דף פ"ו ע"ב:

הלכה מקבר בעלה וכו' - זו שפטרה בעלה מן השבועה והכי תני בהדיא בתוספתא דאהך שפטרה קאי:

רא"ש כתובות פרק ט אות י"ח:

ורב האי ז"ל כתב דאיירי כשלא פטרה הבעל משבועה אפ"ה אין היורשין משביעין אותה על אפיטרופסת שנעשית בחיי בעלה דכיון שלא השביעה הבעל בחייו מחל לה השבועה.

ופירוש רש"י עיקר וכן מוכח בתוספתא.

רבינו נסים על הרי"ף כתובות פרק ט' דף מ"ו ע"ב:

הלכה מקבר בעלה – הרמב"ן ז"ל מצא תשובה לרי"ף שפרשה לבבא זו (ארישא) בשלא פטרה הבעל כלל ואפ"ה כיון שלא השביעה ולא צוה להשביעה פטורה.

*סכום: רע"ב: משנה זו היא המשך למשנה ה' ומדובר באשה שכתב לה בעלה 'נדר ושבועה אין לי עליך' = רש"י ורא"ש.*

*תפא"י בשם י"א: המשנה מדברת על אשה שלא כתב לה בעלה 'נדר ושבועה אין לי עליך' = רב האי גאון ורבינו נסים בשם הרמב"ן והרי"ף.*

משנה מסכת כתובות פרק י"א משנה ו'.

הַמְמָאֶנֶת, הַשְּׁנִיָּה, וְהָאַיְלוֹנִית, אֵין לָהֶם כְּתֻבָּה וְלֹא פֵרוֹת וְלֹא מְזוֹנוֹת וְלֹא בְלָאוֹת. וְאִם מִתְּחִלָּה נְשָׂאָה לְשֵׁם אַיְלוֹנִית, יֶשׁ לָהּ כְּתֻבָּה. אַלְמָנָה לְכֹהֵן גָּדוֹל, גְּרוּשָׁה וַחֲלוּצָהּ לְכֹהֵן הֶדְיוֹט, מַמְזֶרֶת וּנְתִינָה לְיִשְׂרָאֵל, בַּת יִשְׂרָאֵל לְנָתִין וּלְמַמְזֵר, יֶשׁ לָה כְּתֻבָּה:

א וְלֹא פֵרוֹת

רע"ב: ולא פירות - הפירות שאכל הבעל אין מוציאין ממנו:

תפא"י: (כח) ולא פירות בלקטן הבעל, וי"א אפילו הן בעין [ועפ"ט דיבמות מ"ג ואה"ע קט"ז] :

רמב"ם - הלכות אישות פרק כ"ד הלכה ב':

אבל הנושא אשה וכו - ולא הכיר בה ונמצאת אילונית או מחייבי לאוין וכן הנושא שנייה בין הכיר בה בין לא הכיר בה אין לה עיקר כתובה ולא תנאי מתנאי כתובה אבל תוספת יש לה ואין לה מזונות ואפילו לאחר מותו וכשכופין אותו ומפרישין ביניהם אין מוציאין מן הבעל פירות שאכל.

הראב"ד - וכן הנושא שנייה א"א הרב ז"ל כך כתב (ספי"א) ותמהנו עליו על אילונית שלא הכיר בה למה יש לה תוספת:

קיצור פסקי הרא"ש כתובות פרק י"א אות כ"ה:

... וכן אם יוצאת במיאון והוא לקח הפירות אפי' הן מונחין בעין אינה נוטלתן ...

טור אבן העזר סימן קט"ז:

... וא"א הרא"ש ז"ל כתב בכסברא ראשונה קטנה היוצאת במיאון אין לה מנה מאתים אבל יש לה תוספת וחייב לזונה ולפדותה כל זמן שהיא תחתיו ואוכל פירותיה אבל אם הלך למדינת הים ולותה ואכלה למזונותיה או לפדיונה ואח"כ מיאנה אינו חייב לשלם אע"פ שאכל פירותיה ואפי' הן בעין עדיין שלקטן ומונחים ברשותו אינו נותנן וקטנה היוצאת בגט דינה כגדולה היוצאת בגט:

שו"ע אבן העזר סימן קט"ז סעיף א':

הנושא אחת מחייבי לאוין אם הכיר בה יש לה עיקר ותוספת וכל תנאיה ומיהו מזונות אין לה אלא לאחר מותו אבל בחייו אין לה אפילו לותה ואכלה אינו חייב כלום (ואם זן אותה מעשה ידיה שלו) (נ"י פ' יש מותרות) ואם לא הכיר בה אין לה ק' ור' אבל תוספות יש לה ואין לה שום תנאי מתנאי כתובה ואפילו מזונות אחר מותו ואינו חייב בפרקונה ואפילו הכי אינו משלם פירות שאכל משלה ואפילו הם בעין אצלו ונכסים שהכניסה לו אם הם בעין בין נכסי מלוג בין נכסי צאן ברזל תטלם וכל מה שאבד או נגנב או כלה או נשחת מנכסי צאן ברזל אינו חייב לשלם וכל מה שאבד או נגנב מנכסי מלוג חייב לשלם:

*סכום: רע"ב: פירות שאכל אין מוציאים ממנו. = רמב"ם*

*תפא"י: גם פירות שבעין אין מוציאים ממנו. = רא"ש וושו"ע*

*ב* וְלֹא בְלָאוֹת

רע"ב: ולא בלאות - שנאבדו ובלו לגמרי. בין מנכסי מלוג בין מנכסי צאן ברזל אין הממאנת יכולה להוציא מיד בעלה. אבל בלאותיה הקיימים נוטלת לעולם, בין הממאנת בין השניה בין האילונית ואפילו זינתה לא הפסידה בלאותיה הקיימים. והשניה אין לה בלאות של נכסי מלוג, אבל בלאות של נכסי צאן ברזל יש לה:

תפא"י: (ל) ולא בלאות - כל חד כדאית ליה, ממאנת, לרי"ף בין נכסי מלוג או נכסי צאן ברזל שבלו לגמרי ע"י תשמישו פטור הבעל לשלם, אבל מה שמכר מנכסי מלוג חייב לשלם, ולרש"י גם במכרן הבעל פטור מלשלמן, ובשנייה, לרי"ף נכסי מלוג שבלה אותן הבעל ע"י תשמישו פטור, ולרש"י ותוס' ורא"ש אפילו מכרן פטור מלשלמן, וכ"ש מה שנגנב או נאבד מהן דפטור, אבל מה שבלה מנכסי צאן ברזל או שנאבד מהן חייב לשלם לכולי עלמא בשנייה, ובאיילונית כשלא הכיר בה, דינה כחייבי לאוין דאבלאות של נכסי צאן ברזל פטור ואבלאות של נכסי מלוג חייב, מיהו בכולן מה שהוא בעין מנכסי מלוג ונכסי צאן ברזל נוטלת [שם]:

*סכום: רע"ב: נכסי מלוג שמכר הבעל אין הממאנת יכולה להוציא מידו.*

*תפא"י: מביא מחלוקת הרי"ף ורש"י לרי"ף יכולה להוציא ממנו לרש"י אינה יכולה.*

משנה מסכת כתובות פרק י"ב משנה ג'.

אַלְמָנָה שֶׁאָמְרָה אִי אֶפְשִׁי לָזוּז מִבֵּית בַּעְלִי, אֵין הַיּוֹרְשִׁין יְכוֹלִין לוֹמַר לָהּ לְכִי לְבֵית אָבִיךְ וְאָנוּ זָנִין אוֹתָךְ, אֶלָּא זָנִין אוֹתָהּ בְּבֵית בַּעְלָהּ וְנוֹתְנִין לָהּ מָדוֹר לְפִי כְבוֹדָהּ. אָמְרָה אִי אֶפְשִׁי לָזוּז מִבֵּית אַבָּא, יְכוֹלִים הַיּוֹרְשִׁים לוֹמַר לָהּ, אִם אַתְּ אֶצְלֵנוּ יֶשׁ לִיךְ מְזוֹנוֹת, וְאִם אֵין אַתְּ אֶצְלֵנוּ אֵין לִיךְ מְזוֹנוֹת. אִם הָיְתָה טוֹעֶנֶת מִפְּנֵי שֶׁהִיא יַלְדָּה וְהֵן יְלָדִים, זָנִין אוֹתָהּ וְהִיא בְּבֵית אָבִיהָ:

רע"ב: ונותנין לה מדור - וכן כלי תשמיש ועבדים ושפחות שהיתה משתמשת בהם בחיי בעלה. ואם נפל הבית אין חייבים לבנות לה בית אחר, דאת תהא יתבא בביתי תנן. ואפילו רצתה לבנותו מממונה אין שומעין לה:

תפא"י: *(*יג) ונותנין לה מדור לפי כבודה - אפילו נפל הבית או שאין לה בית, נותנין לה שכר דירה [צ"ד ה', ודלא כר"ב], וה"ה שמשתמשת בכלים לפי כבודה כבחיי בעלה [שם]:

רמב"ם פהמ"ש:

ואם נפל הבית שהיתה יושבת בו אבדה זכות הדירה מכל נכסיו, לפי שהתנאי הוא את תהא יתבא בביתי ואין לה רשות לבנותו אפילו מממונה ולא לטוח אותו,

תלמוד בבלי מסכת כתובות דף ק"ג ע"א:

אמר אביי נקיטינן מדור אלמנה שנפל אין היורשין חייבין לבנותו תניא נמי הכי מדור אלמנה שנפל אין היורשין חייבין לבנותו ולא עוד אלא אפילו היא אומרת הניחוני ואבננו משלי אין שומעין לה בעי אביי שיפצה מאי תיקו:

תלמוד ירושלמי מסכת כתובות פרק ד' הלכה י"ג:

גמ' רבי זעירא שאל שאיל לרב נחמן בר יעקב ולר' אבימי בר פפי לא היה שם בית אמר ליה היורשין שוכרין לה בית מיכן והילך היא אומרת קרקע והן אומרים מעות הדין עם היתומים.

טור אבן העזר סימן צ"ד:

כדרך שחייבין במזונות האלמנה כך חייבין ליתן לה מדור לדור בו וכלים להשתמש בהן ועבדים ושפחות כדרך שהיו לה בחיי בעלה ואם מכרו היורשים הבית לא עשו ולא כלום אבל אם נפל אין חייבין לחזור ולבנותו ולא עוד אלא אפילו תאמר אני אחזקנו ואבננו משלי כדי שלא יפול אין שומעין אלא תדור בו כל זמן שהוא קיים ואם בית בעלה קטן מהכיל אותה ואת היורשין ובחיי אביהן היו הבנים שוכרין בתים ועתה רוצים לחזור ולדור בביתה או שהיה בעלה שוכר בית ובניו דרין בביתו כשמת אין היורשים חייבים לשכור לה בית שלא התנה אלא את תהא יתבא בביתי וכיון שהבית קטן מהכיל' תצא היא ממנו ואין צריכים לשכור לה בית אחר אבל מזונותיה יש לה

רמב"ם יד החזקה - הלכות אישות פרק י"ח הלכה ב' וג':

(ב) כשם שניזונת אחר מותו מנכסיו כך נותנין לה כסות וכלי תשמיש ומדור יושבת במדור שהיתה בו בחיי בעלה ומשתמשת בכרים וכסתות בעבדים ושפחות שנשתמשה בהן בחיי בעלה נפל המדור אין היורשין חייבין לבנותו ואם אמרה הניחו לי ואני אבננו משלי אין שומעין לה וכן לא תחזק בדקו ולא טחה אותו אלא תשב בו כמו שהוא או תצא ויורשין שמכרו מדור אלמנה לא עשו כלום:

(ג) נפל הבית או שלא היה לבעלה בית אלא בשכר נותנין לה מדור לפי כבודה וכן מזונותיה וכסותה לפי כבודה ואם היה כבוד הבעל גדול מכבודה נותנין לה לפי כבודו מפני שעולה עמו ואינה יורדת אפילו לאחר מיתה:

שו"ע אבן העזר סימן צ"ד:

(ג) ואם נפל אפילו בנאוהו יורשין איבדה זכותה ממנו:

(ד) יורשים שמכרו מדור אלמנה לא עשו כלום:

(ה) נפל הבית או שלא היה לבעלה בית אלא בשכר נותנין לה מדור לפי כבודה וכן מזונותיה וכסותה לפי כבודה ואם היה כבוד בעלה גדול נותנין לה לפי כבודו:

*סכום: רע"ב: נפל הבית אבדה את זכותה. = גמרא בבלי, טור רמב"ם בפהמ"ש.*

*תפא"י: נפל הבית או שאין בית חייבים היורשים לדאוג לה למדור = ירושלמי, רמב"ם ביד החזקה ושו"ע.*

הערה: אולי אין כאן מחלוקת שכן הבבלי והרע"ב מדברים על בית מסוים שנפל (ואת תהא יתבא בביתי), ואילו הירושלמי והתפא"י מדברים על חובת היורשים לדאוג למדור מתאים לאלמנה.

משנה מסכת כתובות פרק י"ג משנה א'.

שְׁנֵי דַיָּנֵי גְזֵרוֹת הָיוָּ בִירוּשָׁלַיִם, אַדְמוֹן, וְחָנָן בֶּן אֲבִישָׁלוֹם. חָנָן אוֹמֵר שְׁנֵי דְבָרִים, אַדְמוֹן אוֹמֵר שִׁבְעָה. מִי שֶׁהָלַךְ לִמְדִינַת הַיָּם וְאִשְׁתוֹ תוֹבַעַת מְזוֹנוֹת, חָנָן אוֹמֵר, תִּשָׁבַע בַּסּוֹף וְלֹא תִשָּׁבַע בַּתְּחִלָּה. נֶחְלְקוּ עָלָיו בְּנֵי כֹהֲנִים גְּדוֹלִים וְאָמְרוּ, תִּשָּׁבַע בַּתְּחִלָּה וּבַסּוֹף. אָמַר רַבִּי דוֹסָא בֶן הַרְכִּינַס כְּדִבְרֵיהֶם. אָמַר רַבָּן יוֹחָנָן בֶּן זַכַּאי, יָפֶה אָמַר חָנָן, לֹא תִשָּׁבַע אֶלָּא בַסּוֹף:

רע"ב: תשבע בסוף - כשישמעו בו שמת ותבוא לגבות כתובתה, תשבע שלא עיכבה בידה משל בעלה כלום:

תפא"י: (ג) תשבע בסוף - כשיבא בעלה ויטען ברי הנחתי לך מזונות, או שימות ותתבע הכתובה, תשבע שאין בידה כלום משל בעלה:

פרש"י כתובות דף ק"ה ע"א:

תשבע בסוף - כשישמעו בו שמת ותבא לגבות כתובתה תשבע שלא עכבה בידה משל בעלה כלום:

רמב"ם פהמ"ש:

... ובסוף הוא כשיבא בעלה ויהיה מצוי ויכחישנה ויאמר לה אני הנחתי לך מזונות ...

שו"ע אבן העזר סימן ע':

אם היו לו נכסים ב"ד יורדים לנכסיו ומוכרים למזונותיה אפילו לא שמעו בו שמת ואין מחשבים עמה על מעשה ידיה עד שיבא בעלה אם מצא שעשתה הרי אלו שלה וכן אם לא עמדה בדין אלא מכרה לעצמה למזונות מכרה קיים ואינה צריכה הכרזה ולא שבועה עד שיבא בעלה ויטעון או עד שתבא לגבות כתובתה אחר מותו מגלגלין עליה שלא מכרה אלא למזונות שהיא צריכה להם:

*סכום: רע"ב: מזכיר אפשרות אחת, שמת בעלה. = רש"י.*

*תפא"י: מזכיר אפשרות נוספת שיבוא בעלה ויטען. = רמב"ם*

*השו"ע מזכיר את שתי האפשרויות.*

משנה מסכת כתובות פרק י"ג משנה ג'.

אַדְמוֹן אוֹמֵר שִׁבְעָה, מִי שֶׁמֵּת וְהַנִּיחַ בָּנִים וּבָנוֹת, בִּזְמַן שֶׁהַנְּכָסִים מְרֻבִּין, הַבָּנִים יוֹרְשִׁים וְהַבָּנוֹת נִזּוֹנוֹת. וּבִנְכָסִים מֻעָטִים, הַבָּנוֹת יִזּוֹנוּ וְהַבָּנִים יְחַזְּרוּ עַל הַפְּתָחִים. אַדְמוֹן אוֹמֵר, בִּשְׁבִיל שֶׁאֲנִי זָכָר הִפְסַדְתִּי. אָמַר רַבָּן גַּמְלִיאֵל, רוֹאֶה אֲנִי אֶת דִּבְרֵי אַדְמוֹן:

רע"ב: ובנכסים מועטים - שאין בהם פרנסה שנים עשר חודש לזכרים ולנקבות. ורמב"ם פירש, כל שאין בהם לפרנס הבנים והבנות עד שיבגרו הבנות, קרוי נכסים מועטים:

תפא"י: (י) והבנות ניזונות ו- ה"ה שנוטלות כל צרכיהן עד שיבגרו או שיתארסו, ומעשה ידיהן לעצמן מיהו אין מוציאין המזונות מהיורשים בפ"א, רק כפי שנצטרכות:

פרש"י כתובות דף ק"ח ע"ב:

נכסים מועטין - מפרש בבבא בתרא שאין בהן פרנסת שנים עשר חדש לזכרים ולנקבות:

רמב"ם פהמ"ש:

אדמון אומר שבעה מי שמת והניח בנים ובנות בזמן שהנכסים מרובים הבנים כו' - שיעור נכסים מרובין, מזונות כל הבנים זכרים ונקבות עד שיבגרו הבנות, ואם הם פחות מזה הרי הם מועטין, ואדמון אמר לא יהיה הזכר פחות מן הנקבה ויזון עם הבנות מהנכסים מועטין, ואין הלכה כאדמון:

בבא בתרא דף קל"ט ע"ב:

גמרא: וכמה מרובין אמר רב יהודה אמר רב כדי שיזונו מהן אלו ואלו שנים עשר חדש כי אמריתא קמיה דשמואל אמר זו דברי רבן גמליאל בר רבי אבל חכמים אומרים כדי שיזונו מהן אלו ואלו עד שיבגרו איתמר נמי כי אתא רבין אמר ר' יוחנן ואמרי לה אמר רבה בר בר חנה אמר רבי יוחנן כל שיזונו מהן אלו ואלו עד שיבגרו הן מרובין פחות מכאן הרי אלו מועטין

רמב"ם - הלכות אישות פרק י"ט הלכה י"ז:

מי שמת והניח בנים ובנות יירשו הבנים כל הנכסים והם זנין את אחיותיהם עד שיבגורו או עד שיתארסו במה דברים אמורים בשהניח נכסים שאפשר שיזונו מהם הבנים והבנות כאחד עד שיבגורו הבנות ואלו הן הנקראין נכסים מרובין אבל אם אין בנכסים שהניח אלא פחות מזה מוציאין מהם מזונות לבנות עד שיבגורו ונותנין השאר לבנים ואם אין שם אלא כדי מזון הבנות בלבד הבנות ניזונות מהן עד שיבגורו או עד שיתארסו והבנים ישאלו על הפתחים:

שו"ע אבן העזר סימן קי"ב סעיף י"א:

מי שמת והניח בנים ובנות יירשו הבנים כל הנכסים והם זנים אחיותיהם עד שיבגרו או עד שיתארסו: הגה ואין מחייבים הבנים לצמצם במזונות אלא אם ירצו יותירו במזונות ומ"מ אם רואים ב"ד שהבנים מכלין הממון ואין משגיחין בישוב העולם חייבין ב"ד להשגיח בתיקון הבנות ולהפריש להן חלקן (טור): בד"א כשהניח נכסים שאיפשר שיזונו מהם הבנים והבנות כא' עד שיבגרו הבנות ואלו הם הנקראים נכסים מרובים אבל אם אין בנכסים שהניח אלא פחות מזה מוציאים מדם מזונות לבנות עד שיבגרו ונותנים השאר לבנים ואם אין שם אלא כדי מזון הבנות בלבד נזונים מהם עד שיבגרו או עד שיתארסו והבנים ישאלו על הפתחים: הגה: וי"א דאסור לבנים למכור אפילו נכסים מרובים אם לא שהוא לצורך פדיון שבוים וכיוצא בזה אבל בנכסים מועטים אפילו בכה"ג אסור (מרדכי פרק מי שמת) (ואם עברו ומכרו יתבאר לקמן סעיף י"ד):

*סכום: רע"ב: א. נכסים מועטים שאין בהם פרנסת שנים עשר חדש לזכרים ולנקבות. = רב יהודה אמר רב (בגמרא) ורש"י*

*ב. מביא דעת הרמב"ם שנכסים מועטים הם שאין בהם לפרנס הבנות עד שיבגרו.*

*תפא"י: נכסים מועטים הם שאין בהם לפרנס הבנות עד שיבגרו = חכמים (בגמרא), רמב"ם ושו"ע.*

הערה: משנה זו נשנית גם בבא בתרא ריש פרק ט'.

סליקא לה מסכת כתובות בע"ה